ΚΑΝΟΝΙΣΜΟΣ (ΕΚ) αριθ. 1482/96 ΤΗΣ ΕΠΙΤΡΟΠΗΣ της 26ης Ιουλίου 1996 για την τροποποίηση του κανονισμού (ΕΟΚ) αριθ. 1068/93 για τις λεπτομέρειες καθορισμού και εφαρμογής των ισοτιμιών που χρησιμοποιούνται στον γεωργικό τομέα

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 3813/92 του Συμβουλίου, της 28ης Δεκεμβρίου 1992, σχετικά με τη λογιστική μονάδα και τις ισοτιμίες μετατροπής που πρέπει να εφαρμόζονται στα πλαίσια της κοινής γεωργικής πολιτικής (1), όπως τροποποιήθηκε τελευταία από τον κανονισμό (ΕΚ) αριθ. 150/95 (2), και ιδίως το άρθρο 12,

Εκτιμώντας:

ότι το άρθρο 9 του κανονισμού (ΕΟΚ) αριθ. 3813/92 προβλέπει δυνατότητες παρέκκλισης από τον εν λόγω κανονισμό 7 ότι το εν λόγω άρθρο 9 υπαγορεύεται από την ανάγκη λήψης επείγουσων αποφάσεων, κυρίως, σε περίπτωση που υφίσταται κίνδυνος όσον αφορά τη διατήρηση της τήρησης των υποχρεώσεων που απορρέουν από τη συμφωνία της ΓΣΔΕ και όσον αφορά τη δημοσιονομική πειθαρχία 7

ότι το άρθρο 8 παράγραφος 3 του κανονισμού (ΕΟΚ) αριθ. 1068/93 της Επιτροπής (3), όπως τροποποιήθηκε τελευταία από τον κανονισμό (ΕΚ) αριθ. 2853/95 (4), ορίζει τις περιπτώσεις αισθητής ανατίμησης ως αυτές για τις οποίες υφίσταται κίνδυνος αισθητής μείωσης της γεωργικής ισοτιμίας μετατροπής 7 ότι η αισθητή μείωση μιας γεωργικής ισοτιμίας μετατροπής ορίζεται στο άρθρο 1 στοιχείο ε) του κανονισμού (ΕΟΚ) αριθ. 3813/92 7

ότι μπορούν να υπάρξουν περιπτώσεις στις οποίες δεν πληρούνται οι όροι του άρθρου 1 στοιχείο ε) του κανονισμού (ΕΟΚ) αριθ. 3813/92, για τις οποίες η βραχυπρόθεσμη δημοσιονομική επίπτωση της εφαρμογής των άρθρων 7 και 8, καθώς και η ανάγκη τήρησης των υποχρεώσεων που απορρέουν από τη συμφωνία της ΓΣΔΕ καθιστούν ωστόσο αναγκαία την κατάταξή τους μεταξύ των αισθητών ανατιμήσεων κατά την έννοια του άρθρου 9 του εν λόγω κανονισμού 7

ότι πρέπει κατά συνέπεια να τροποποιηθεί κατάλληλα ο ορισμός που εμφαίνεται στο άρθρο 8 του κανονισμού (ΕΟΚ) αριθ. 1068/93 7

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη των σχετικών επιτροπών διαχείρισης,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Στο άρθρο 8 του κανονισμού (ΕΟΚ) αριθ. 1068/93, η παράγραφος 3 αντικαθίσταται από το ακόλουθο κείμενο:

«3. Οι μειώσεις των γεωργικών ισοτιμιών μετατροπής που οδηγούν στην εφαρμογή του άρθρου 7 ή του άρθρου 8 του κανονισμού (ΕΟΚ) αριθ. 3813/92 θεωρούνται ως αισθητές ανατιμήσεις κατά την έννοια του άρθρου 9 του εν λόγω κανονισμού.

Ωστόσο, όλες οι περιπτώσεις για τις οποίες εφαρμόζεται το άρθρο 4 παράγραφος 5 του κανονισμού (ΕΟΚ) αριθ. 3813/92 θεωρούνται, επίσης, ως περιπτώσεις αισθητής ανατίμησης κατά την έννοια του άρθρου 9 του εν λόγω κανονισμού.»

Άρθρο 2

Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 26 Ιουλίου 1996.

Για την Επιτροπή

Franz FISCHLER

Μέλος της Επιτροπής

(1) ΕΕ αριθ. L 387 της 31. 12. 1992, σ. 1.

(2) ΕΕ αριθ. L 22 της 31. 1. 1995, σ. 1.

(3) ΕΕ αριθ. L 108 της 1. 5. 1993, σ. 106.

(4) ΕΕ αριθ. L 299 της 12. 2. 1995, σ. 1.